**Likumprojekta „Grozījumi Meliorācijas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Māra Kučinska vadītā Ministru kabineta iecerēto darbību 6.punktā izvirzīts mērķis – efektīvi un racionāli izmantot zemi lauksaimniecībā un mežsaimniecībā, lai kāpinātu izmantoto resursu produktivitāti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašreizējā situācija un problēmas, kuru risināšanai likumprojekts izstrādāts**Saskaņā ar spēkā esošo Meliorācijas likuma 2.pantu meliorācijas sistēmas ierīko lauku apvidos un pilsētu zemē. Saskaņā ar Administratīvo teritoriju un apdzīvoto vietu likuma 9.pantu apdzīvotas vietas Latvijā ir pilsētas, ciemi un viensētas. Lai saskaņotu Meliorācijas likumu ar Administratīvo teritoriju un apdzīvoto vietu likumu, tad nepieciešams precizēt terminoloģiju par administratīvām teritorijām, kurās ierīko meliorācijas sistēmas.Saskaņā ar Nekustamā īpašuma valsts kadastra likuma 3. panta otro daļu valsts informācijas sistēma, kas satur oficiālus nekustamā īpašuma valsts kadastra datus, ir Nekustamā īpašuma valsts kadastra informācijas sistēma. Attiecīgi ar grozījumu tiek precizēta Meliorācijas likuma 14. panta otrajā daļa, aizstājot tajā lietotos vārdus “nekustamā īpašuma valsts kadastra reģistra datus” ar vārdiem “Nekustamā īpašuma valsts kadastra informācijas sistēmas datus”.Meliorācijas kadastrā informācija par visām meliorācijas sistēmām tiek saglabāta digitālo datu formā. Šobrīd Meliorācijas likuma 17.pants nosaka, ka Valsts sabiedrība ar ierobežotu atbildību „Zemkopības ministrijas nekustamie īpašumi” (turpmāk–ZMNĪ) izsniedz zemes īpašniekam vai tiesiskajam valdītājam meliorētās zemes un meliorācijas sistēmas uzskaites dokumentu - zemes īpašuma meliorācijas pasi. Meliorācijas likuma 17.pantā nepieciešams svītrot terminu „zemes īpašuma meliorācijas pase”, aizstājot to ar meliorācijas kadastra izziņu, kuru var izsniegt ZMNĪ gan par īpašuma meliorācijas sistēmām (būvēm), gan atsevišķām meliorācijas sistēmām (būvēm), kā arī par pašvaldības nozīmes meliorācijas sistēmām (būvēm). Ja, piemēram, pašvaldība pieprasa ZMNĪ izsniegt dokumentu par to, ka meliorācijas būve ir reģistrēta kā pašvaldības nozīmes meliorācijas būve, tad šobrīd ZMNĪ nevar šādu izziņu izsniegt, jo Meliorācijas likuma 17.pants paredz izsniegt tikai zemes īpašuma meliorācijas pasi. Zemes īpašuma meliorācijas pase attiecas tikai uz zemes īpašumu, nevis uz būvi, turklāt pašvaldības nozīmes meliorācijas koplietošanas sistēmu gadījumā bieži pašvaldībai to teritorijās zeme nemaz nepieder.Saskaņā ar Valsts pārvaldes iekārtas likuma 10.panta sesto daļu, kas paredz – Valsts pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti. Tās pienākums ir vienkāršot un uzlabot procedūras personas labā, tāpēc Zemkopības ministrija ierosina pārskatīt un uzlabot meliorācijas sistēmu pārvaldības kārtību, sniedzot zemes īpašniekam vai tiesiskajam valdītājam objektīvu un aktuālu informāciju par savā īpašumā vai tā daļā esošajām meliorācijas sistēmām un par meliorācijas sistēmu vai tās daļu. Meliorācijas likuma 17.pantā noteikto meliorācijas sistēmas uzskaites dokumentu – zemes īpašuma meliorācijas pasi izsniedz tikai par zemes īpašumu kopumā, nevis par īpašuma daļu vai konkrēto meliorācijas sistēmu vai tās daļu, zemes īpašnieki, kuri apsaimnieko lielus īpašumus un meliorācijas sistēmas inventarizē ilgākā laika posmā, faktiski nevar saņemt zemes īpašuma meliorācijas pasi. Meliorācijas likuma 17.pantā iekļautā tiesību norma kopš tās pieņemšanas brīža 2010.gadā ir zaudējusi aktualitāti un varētu ierobežot zemes īpašumu apsaimniekošanu, kā arī rada administratīvo slogu pasu izgatavotājam un izsniedzējam ZMNĪ.Tāpat zemes īpašuma meliorācijas pases neesamība varētu liegt personām iespēju pretendēt uz Eiropas Savienības fondu atbalsta piešķiršanu meliorācijas sistēmu būvniecībai, atjaunošanai un pārbūvei, jo būvniecības ierosinātājs būvniecības ieceres iesniegumam pievieno meliorācijas pasi.Meliorācijas likuma 14.panta pirmajai daļai meliorācijas kadastrā atbilstoši tiek ietverta aktuālā informācija par meliorācijas sistēmu, tās kvantitatīvo un kvalitatīvo stāvokli, kā arī norādīts šīs zemes īpašnieks vai tiesiskais valdītājs, tādēļ zemes īpašuma meliorācijas pase, kurā norādītā informācija neatbilst faktiskajai situācijai, ir zaudējusi savu nozīmi un tādēļ aizstājama ar meliorācijas kadastra izziņu par zemes vienības meliorācijas sistēmu vai meliorācijas sistēmas daļu, kas turklāt vienkāršo meliorācijas sistēmas apliecinoša dokumenta sagatavošanu un samazina ZMNĪ administratīvo slogu.Tā kā meliorācijas pases turpmāk vairs netiks izsniegtas, tad ZMNĪ izsniegs meliorācijas kadastra izziņas tikai pēc personu pieprasījuma.IV nodaļas virsraksts tiek papildināts ar terminu “būvniecība”, jo nodaļa tiek papildināta ar normu, kas skar būvniecību pierobežas joslā.No 2015.gada 1.janvāra pašvaldības ar lēmumu ir tiesīgas piešķirt koplietošanas meliorācijas sistēmām pašvaldības nozīmes koplietošanas meliorācijas sistēmas statusu. Tā kā ne visās pašvaldībās ir meliorācijas jomas speciālisti, tad pašvaldības, piešķirot šādu statusu koplietošanas meliorācijas sistēmām, dažreiz pieļauj kļūdas pašvaldības lēmumā:1) pašvaldības bieži kļūdās pašvaldības lēmumā neprecīzi norādot meliorācijas būvju garumus;2)dažreiz pašvaldības lēmumā tiek noteikts pašvaldības nozīmes koplietošanas meliorācijas sistēmas statuss būvēm, kuras dabā vēl nav ierīkotas, bet kuras ir tikai plānotas projektā;3) dažreiz tiek piešķirts pašvaldības nozīmes koplietošanas meliorācijas sistēmas statuss būvēm, kuras nav koplietošanas būves.4) pašvaldība piešķir statusu būvēm, kuras meliorācijas kadastrā nav reģistrētas, atrodas daļēji pilsētas teritorijā, kuras pēc ortofoto attēla grūti identificēt un tādējādi grūti iezīmēt meliorācijas kadastra ģeogrāfiskās informācijas sistēmas datos. **Tiesiskā regulējuma mērķis un būtība**Zemkopības ministrija precizē Meliorācijas likumu, lai saskaņotu Meliorācijas likumu ar Administratīvo teritoriju un apdzīvoto vietu likumu, ieviešot likumā terminu “apdzīvotā vieta”.Likumprojekta mērķis ir precizēt atsauci uz informatīvajām sistēmām, kas tiek izmatotas, kā meliorācijas kadastra pamatdatu veidotājas. Precizēts, ka meliorācijas kadastra izveidošanai un uzturēšanai izmanto Nekustamā īpašuma valsts kadastra informācijas sistēmas datus. Likumprojektā noteikts, ka ZMNĪ turpmāk vairs neizsniegs meliorācijas pasi, bet nepieciešamības gadījumā ZMNĪ pēc personu pieprasījuma izsniedz zemes īpašniekam, tiesiskajam valdītājam vai pašvaldībai meliorācijas kadastra izziņu nekustamā īpašuma vai zemes vienības meliorācijas sistēmu vai meliorācijas sistēmas daļu.Lai novērstu kļūdas pašvaldību lēmumos par pašvaldības nozīmes koplietošanas meliorācijas sistēmas statusa piešķiršanu koplietošanas meliorācijas sistēmām, tad likumprojekts precizē, ka pirms šāda pašvaldības lēmuma pieņemšanas pašvaldība saskaņo koplietošanas meliorācijas sistēmas atrašanās vietu, apzīmējumus, garumus ar ZMNĪ. Lai novērstu iespējamās kļūdas meliorācijas kadastrā, tad pašvaldībām reizē ar lēmumu par pašvaldības nozīmes meliorācijas sistēmu statusa piešķiršanu jāiesniedz ZMNĪ arī plānoto pašvaldības nozīmes koplietošanas meliorācijas sistēmu būvju plānu digitālā formātā Latvijas ģeodēzisko koordinātu sistēmā.”Valstī uzsākts austrumu robežas nostiprināšanas dabā process. Robeža ir ierīkojama arī pa virkni ūdensnoteku, vai tā skar jau izbūvētas meliorācijas sistēmas. Ņemot vērā šos faktorus, kā arī ZMNĪ un zemju īpašnieku plānotos pasākumus lauksaimniecības un mežsaimniecības infrastruktūras sakārtošanā, kā lietderīga tiek vērtēta norma meliorācijas sistēmu būvniecības gadījumā pierobežas joslā, šos darbus saskaņot ar Valsts robežsardzi.  |
| 3. | Projekta izstrādē iesaistītās institūcijas | Akciju sabiedrība „Latvijas valsts meži”, ZMNĪ. |
| 4. | Cita informācija |  |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmēs personas, kas saņem meliorācijas pases – vidēji 300 personas gadā.  |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzētais tiesiskais regulējums samazinās administratīvo slogu gan ZMNĪ, gan personām, kurām nepieciešama informācija par meliorācijas sistēmu, meliorācijas kadastrs ir sasniedzis augstu digitalizācijas pakāpi (ap 80%), bet pēc personu pieprasījuma nepieciešamās izziņas tiks sagatavotas ātrāk.Likumprojekta ietekme uz administratīvo slogu zemes vienību īpašniekiem nemainās, jo projekta tiesiskais regulējums nemaina to tiesības un pienākumus, kā arī to veicamās darbības. |
| 3. | Administratīvo izmaksu monetārs novērtējums | Projektam ir neliela finansiāla ietekme. Jaunas kadastra izziņas tiks izstrādātas esošo valsts budžeta finansējuma ietvaros un personām par ZMNĪ izsniegtajām izziņām maksa nav paredzēta. |
| 4. | Cita informācija |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc likumprojekta „Grozījumi Meliorācijas likumā” pieņemšanas izdarāmi grozījumi tajos Ministru kabineta noteikumos, kuros ir atsauces uz terminu „meliorācijas pase”.1. Ministru kabineta 2014.gada 16.septembra noteikumi Nr.550 „Hidrotehnisko un meliorācijas būvju būvnoteikumi”;2. Ministru kabineta 2010.gada 13.jūlija noteikumi Nr. 623 ”Meliorācijas kadastra noteikumi”;3. Ministru kabineta 2010.gada 18.maija noteikumi Nr. 461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību”.Lai novērstu termina “meliorācijas sistēma” skaidrojumu zemākā juridiskā spēka normatīvajā aktā un precizētu meliorācijas būvju terminoloģiju, izdarāmi grozījumi Ministru kabineta 2015. gada 30. jūnija noteikumos Nr. 329 “Noteikumi par Latvijas būvnormatīvu LBN 224-15 “Meliorācijas sistēmas un hidrotehniskās būves”” ietvertā Latvijas būvnormatīva LBN 224-15 “Meliorācijas sistēmas un hidrotehniskās būves”.Ministru kabineta 2015. gada 30. jūnija noteikumos Nr. 329 "Noteikumi par Latvijas būvnormatīvu LBN 224-15 "Meliorācijas sistēmas un hidrotehniskās būves"" ietvertajā Latvijas būvnormatīvā LBN 224-15 "Meliorācijas sistēmas un hidrotehniskās būves" tiek lietots termins "meliorācijas būves (specializētas būves)" un "meliorācijas būves (specializētas būves) un ierīces", kura skaidrojums nav paredzēts. Ievērojot minēto, izdarāmi attiecīgus grozījumi Ministru kabineta 2015. gada 30. jūnija noteikumos Nr. 329 "Noteikumi par Latvijas būvnormatīvu LBN 224-15 "Meliorācijas sistēmas un hidrotehniskās būves"". |
| 2. | Atbildīgā institūcija | Zemkopības ministrija. |
| 3. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Likumprojekts ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē  | Likumprojekts elektroniski tika nosūtīts saskaņošanai 03.02.2016. Lauksaimnieku organizāciju sadarbības padomei un Zemnieku saeimai, Latvijas Melioratoru biedrībai.Par likumprojektu 12.03.2016. saņemti Lauksaimnieku organizāciju sadarbības padomes un Latvijas Melioratoru biedrības iebildumi ir ņemti vērā un iekļauti likumprojektā.Likumprojekta izstrādes procesā notika papildus konsultācijas ar Latvijas Melioratoru biedrības pārstāvjiem. |
| 3. | Sabiedrības līdzdalības rezultāti  | Nevalstiskās organizācijas neiebilst pret likumprojekta redakciju, |
| 4. | Cita informācija |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Likumprojekta izpildi nodrošinās Zemkopības ministrija un ZMNĪ. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Projekts nerada institucionālas izmaiņas attiecībā uz izpildē iesaistītajām valsts pārvaldes institūcijām.  |
| 3. | Cita informācija |  |

Zemkopības ministrs J.Dūklavs

07.10.2016. 12:11

1498

G.Melkins

67027207, Gints.Melkins@zm.gov.lv